Djokovic a ieșit pozitiv la testul de COVID-19. Va intra în carantină și va repeta testul.
Liderul mondial, Novak Djokovic, a fost testat pozitiv cu coronavirus. Djokovic este al patrulea jucător care are COVID după turneul Adria Tour. Djokovic a anunţat într-un comunicat oficial rezultatul testului.
Novak Djokovic, numărul 1 mondial, are coronavirus. Sârbul a primit astăzi rezultatul testului pentru COVID după ce alţi 3 jucători care au fost prezenţi la Adria Tour au fost testaţi pozitiv.Djokovic a primit nenumărate critici pentru că a organizat turneul Adria Tour în mijlocul pandemiei şi apoi după ce a refuzat să fie testat în primă fază, aşteptând să ajungă la Belgrad. Djokovic a emis un comunicat prin care a anunţat că rezultatul testului efectuat luni în Serbia a fost pozitiv."În momentul în care am ajuns la Belgrad am mers să fim testaţi. Rezultatul meu a fost pozitiv, la fel ca şi al Jelenei, în timp ce copiii au avut rezultat negativ" a anunţat Djokovic.Liderul mondial a vorbit şi pentru prima dată despre decizia de a organiza turneul în contextul actual: "Tot ce am făcut în ultima lună a fost cu inima deschisă şi cele mai bune intenţii. Turneul avea menirea de a uni şi de a trimite un mesaj de solidaritate şi compasiune în regiune".Novak Djokovic a mai anunţat că va rămâne în izolare timp de 14 zile, urmând să repete testul în următoarele 5 zile.Autorul articolului: Sebastian Ujică.